Soek resultate: Alistair Ackermann
Heehah! Cowboy Koekemoer en Shorty is terug … Cowboy Koekemoer en sy getroue kameelperd, Shorty, is terug vir die vierde boek in die Cowboy Koekemoer-reeks. Hulle is gereed om enige probleem op te los - al is dit tydens hulle vakansie. Kaptein Superkoos het 'n probleem wanneer niemand meer na die strand gaan waar hy sy kokosneute verkoop nie. Almal is te bang vir die soutwatergogga wat in die water leef. Almal behalwe Cowboy Koekemoer en Shorty, natuurlik. Die Cowboy Koekemoer-boeke is toeganklike fiksie veral vir trae lesers. Hierdie is die vierde boek in die Cowboy Koekemoer-reeks. Vorige titels in die reeks is: Cowboy Koekemoer van die Klein Karoo; Cowboy Koekemoer en die seerower van Watsenaam en Cowboy Koekemoer van die Klein Karoo en die petrolpadda.
Agent Snoet 5 in 1
Sy naam is Snoet. Agent James Snoet. En hy is 'n speurder. Die soort wat leidrade uitsnuffel en allerlei ingewikkelde raaisels oplos.
Maar die eintlik meesterbrein agter dié suksesvolle speurder is niemand anders nie as sy kat, Felino. Dié slim Siamees is 'n katjie wat jy nie sonder handskoene moet aanpak nie. Hy mag nou wel reeds agt van sy nege lewens verloor het, maar Felino skrik vir net mooi niks! En dis ook maar goed so, want agent Snoet is so verstrooid dat hy net mooi niks sonder sy getroue kattehandlanger sou uitrig nie!
Saam het dié gedugte speurderspan al die geheim agter die verdwyning van die kosbare Botterdiamant ontrafel, 'n gevaarlike wapen genaamd die Genugtig uit gevaarlike skurke se kloue teruggekry en 'n BBH (Baie Belangrike Hond) se lewe beskerm.
R 59Jy spaar R 201
Watter diere oorleef op die koudste plek op Aarde? Waar sal jy die wêreld se grootste vlermuis vind? Watter bloeddorstige vissies swem in die Amasonerivier rond op soek na vleis? Waar bly die grootste skoenlapperspesie op aarde? En waar in Suid-Afrika kan jy die "uitgestorwe" selakant gaan soek? Ontdek diere regoor die wêreld met hierdie fantastiese diereatlas! Hierdie atlas is propvol asemrowende feite oor die diere wat op die verskillende vastelande voor-kom, en Suid-Afrika se ryk verskeidenheid dierelewe. 'n Wonderlike feiteboek vir kinders wat gretig is om meer oor die wêreld te leer - en 'n naslaanbron wat op elke skoolkind se boekrak hoort! Ook in Engels beskikbaar as: My first animal atlas.
Doer ver op die horison kom 'n stofstreep oor die vlakte nader. Die stofstreep word 'n stofwolk wat vinnig groei en al hoe groter en groter word. Dit is niemand anders nie as Cowboy Koekemoer van die Klein-Karoo wat op sy getroue kameelperd, Shorty, daar aangery kom! 'n Verbeeldingryke storie oor die avonture van 'n eg Suid-Afrikaanse cowboy wat die skelms laat les opsê. Wanneer gevaar hom in die gesig staar, is Koekemoer die kalmste cowboy in die hele Klein-Karoo!
Cowboy Koekemoer van die Klein Karoo en die seerower van Watsenaam
Wie kom daar oor die vaal, verlate vlakte aangery? Dit is Cowboy Koekemoer en sy getroue kameelperd, Shorty. Na 'n lang dag is die twee baie honger en dors. In die dorpie Watsenaam is alles egter nie pluis nie. Vlugvoet die Vraatsige Seerower voer 'n skrikbewind onder die inwoners. Die sluwe skurk met sy nare kraai steel al die dorp se water. Maar as gevaar hom in die gesig staar, is Koekemoer nie verniet die dapperste cowboy in die Klein-Karoo nie...